joelniklaus/EU_Wikipedias huggingface dataset:
Κερασιά Αρκαδίας

Η Κερασιά είναι οικισμός της περιφερειακής ενότητας Αρκαδίας. Ο οικισμός έχει κηρυχτεί διατηρητέος. Η Κερασιά είναι έδρα της τοπικής κοινότητας Κερασιάς, της δημοτικής ενότητας Σκιριτίδας του δήμου Τριπόλεως. Σύμφωνα με την απογραφή του 2011 έχει 130 κατοίκους. Απέχει δύο χιλιόμετρα από τη Βλαχοκερασιά και ένα χιλιόμετρο από το δρόμο που ενώνει την Τρίπολη με την Σπάρτη.

Τα σπίτια είναι απλά και στιβαρά και ακολουθούν τους παραδοσιακούς αρχιτεκτονικούς ρυθμούς. Οι σιδηρές κατασκευές είναι έργο παραδοσιακών μαστόρων. Το χωριό φημίζεται για τις βρύσες του, έργα έμπειρων λαγκαδινών τεχνιτών που έγιναν με τις φροντίδες και τις δαπάνες των ομογενών Κερασιωτών. Η Δέση, η Θολωτή Κάτω Βρύση (Μέξιας), η Μαρμαρένια Βρύση αποτελούν μοναδικά δείγματα παραδοσιακής τέχνης και τεχνολογίας μαζί. Στα 3 χιλιόμετρα από την Κερασιά ξεκινάει το αναζωογονημένο δάσος της Σκιρίτιδας. Μαύρα πεύκα, έλατα και η αρκαδική δρυς συναντώνται εδώ. Το δάσος της Σκιρίτιδας αποτελεί τον πρώτο σύγχρονο μεγάλο τεχνητό δρυμό και γεωγραφικά καταλαμβάνει ακριβώς τον ίδιο χώρο με την Αρκαδική αρχαία Σκιρίτιδα. Στην Κερασιά παράγεται η ποικιλία μήλων golden Πιλάφα, η πρώτη ποικιλία μήλων που δημιουργήθηκε και κατοχυρώθηκε στον ελληνικό χώρο.

Μέχρι το 1955 το χωριό ονομαζόταν Αρβανιτοκερασιά και στην συνέχεια μετονομάστηκε σε Κερασεά και το 1977 σε Κερασιά.

Ιστορικό πληθυσμού

Παραπομπές 
Ιστορία Κερασιάς (Αρβανιτοκερασιάς) Αρκαδίας, επιμ. Αναστ. Γ. Στεφάνου, Ένωσις Κερασιωτών, Αθήναι, 1964

Χωριά του νομού Αρκαδίας
Δήμος Τρίπολης
Παραδοσιακοί οικισμοί Αρκαδίας
Βλαχέρνα Αρκαδίας

Η Βλαχέρνα (παλαιά ονομασία: Μπεζενίκο) είναι ορεινό χωριό του νομού Αρκαδίας. Διοικητικά, η Βλαχέρνα είναι έδρα της κοινότητας Βλαχέρνας που ανήκει στην δημοτικής ενότητας Λεβιδίου του δήμου Τριπόλεως της Περιφέρειας Πελοποννήσου. Σύμφωνα με την απογραφή του 2011 έχει 372 κατοίκους. Είναι κτισμένη σε ύψος 940 μέτρων πάνω από την επιφάνεια της θάλασσας, στις πλαγιές του Μαινάλου. Απέχει 32 χιλιόμετρα από την Τρίπολη, 7 χιλιόμετρα από το Λεβίδι και 12 χιλιόμετρα από τη Βυτίνα.

Πληροφορίες 

Με γερά πέτρινα σπίτια και εκκλησιές αποτελεί χαρακτηριστικό δείγμα της αρκαδικής συνοίκησης. Ο Άγιος Αθανάσιος, η κεντρική εκκλησιά της Βλαχέρνας είναι ένα εξαίρετο δείγμα πέτρινης ναοδομίας. Κοντά στη Βλαχέρνα βρίσκεται η Μονή Ελεούσας και η Παναγιά της Βλαχέρνας, όπως και η Παναγιά η Καταφυγιώτισσα, μέσα σε σπήλαιο. Πολύ κοντά στο δρόμο προς την Καμενίτσα βρίσκεται το άλλο κάστρο της περιοχής, το Αγγελόκαστρο. Το χώριο διαθέτει ταβέρνες και καταλύματα.

Το όνομά της έχει βυζαντινή προέλευση. Η παλαιότερη ονομασία ήταν Μπεζενίκος, όπως και το γνωστό κάστρο.

Πληθυσμός 
Η Βλαχέρνα γνώρισε σημαντική πληθυσμιακή ανάπτυξη την περίοδο 1879 - 1940 όμως απο τότε ο πληθυσμός της έχει συρρικνωθεί δραματικά.

Βλαχερνιώτες 
 Καρούτζος Γιώργος: Ιδιοκτήτης Οινομαγειρίου Οδός Παναθηναϊκού έναντι γηπέδου Απόστολος Νικολαΐδης

Παραπομπές

Δείτε επίσης 
 Ορχομενός Αρκαδίας

Εξωτερικοί σύνδεσμοι 
 Ιστοσελίδα traveltripolis, Δήμου Τρίπολης 

Χωριά του νομού Αρκαδίας
Δήμος Τρίπολης
Χωριά του Μαινάλου
Ολλανδικό πρωτάθλημα ποδοσφαίρου ανδρών 2006-07

Το Ολλανδικό πρωτάθλημα ποδοσφαίρου ανδρών 2006-07 ή αλλιώς το Ερεντιβίζιε 2006-07 ήταν το 51ο πρωτάθλημα Ερεντιβίζιε. Ξεκίνησε στις 18 Αυγούστου 2006 και ολοκληρώθηκε στις 27 Μαΐου 2007 μαζί με τα Play-Offs ανόδου/υποβιβασμού και Ευρώπης.

Πρωταθλήτρια αναδείχθηκε η Αϊντχόφεν για 20ή φορά στην ιστορία της, ενώ υποβιβάστηκαν στην Εέρστε Ντιβίζιε οι ΑΝΤΟ Ντεν Χάαγκ και Βάαλβαϊκ. Την είσοδο στο Τσάμπιονς Λιγκ 2007-08 κέρδισαν οι Αϊντχόφεν και Άγιαξ, στο Κύπελλο ΟΥΕΦΑ μπήκαν οι Άλκμααρ, Χέρενφεν και Τβέντε, καθώς και η Χρόνινγκεν, μέσω των Play Offs, ενώ στο Κύπελλο Ιντερτότο 2007 μπήκε η Ουτρέχτη.

Ομάδες 
Συνολικά 18 ομάδες αγωνίστηκαν στη συγκεκριμένη σεζόν σεζόν: οι πρώτες 15 ομάδες της περσινής σεζόν, 2 νικητές των Play Offs ανόδου/υποβιβασμού και η πρωταθλήτρια της Εέρστε Ντιβίζιε 2005-06.

Βαθμολογία

Αποτελέσματα 

Πράσινο=Νίκη γηπεδούχου ομάδας. Κόκκινο=Νίκη φιλοξενούμενης ομάδας. Μπλε=Ισοπαλία

1Ο αγώνας διεκόπη λόγω εισβολής πλήθους στον αγωνιστικό χώρο, 4 λεπτά μετά τη  έναρξη του 2ου ημιχρόνου, ενώ η Χρόνινγκεν προηγούνταν με 0-3. Ο αγώνας συνεχίστηκε 3 μέρες αργότερα.

2Ο αγώνας διεκόπη στο 63ο λεπτό λόγω εισβολής οπαδών της Ντεν Χάαγκ στον αγωνιστικό χώρο. Η Ολλανδική Ποδοσφαιρική Ομοσπονδία αποφάσισε δέκα μέρες αργότερα ότι ο αγώνας δε θα ολοκληρωθεί και το σκορ την στιγμή της διακοπής θα είναι το τελικό σκορ.

Τοπ σκόρερς

Play Offs

Για την είσοδο στις διοργανώσεις της UEFA 
Play Offs για την είσοδο στον 3ο προκριματικό γύρο του Τσάμπιονς Λιγκ και στο Κύπελλο ΟΥΕΦΑ

Ο Άγιαξ προκρίθηκε στον 3ο προκριματικό γύρο του Τσάμπιονς Λιγκ 2007-08, ενώ η Τβέντε, η Άλκμααρ και η Χέρενφεν προκρίθηκαν στο Κύπελλο ΟΥΕΦΑ.

Play Offs για το Κύπελλο ΟΥΕΦΑ και πιθανόν στο Κύπελλο Ιντερτότο

Η Χρόνινγκεν προκρίθηκε στο Κύπελλο ΟΥΕΦΑ. Η Ουτρέχτη θα αγωνιστεί με την νικήτρια των Play Offs Κυπέλλου Ιντερντότο.

Play Offs Κυπέλλου Ιντερτότο

Η Φίτεσε θα αγωνιστεί με την Ουτρέχτη. Ο νικητής προκρίνεται στο Κύπελλο Ιντερτότο.

Η Ουτρέχτη προκρίθηκε στο Κύπελλο Ιντερτότο.

Play Offs ανόδου/υποβιβασμού

Πρώτος γύρος

Δεύτερος γύρος

Τρίτος γύρος 

Η Φένλο και η Εξέλσιορ προβιβάστηκαν στην Ερεντιβίζιε.

Ατομικά Βραβεία 
Ολλανδός ποδοσφαιριστής της χρονιάς: Αφόνσο Άλβες (Χέρενφεν)

Παραπομπές

Εξωτερικοί σύνδεσμοι 
 RSSSF

Εγχώρια ποδοσφαιρικά πρωταθλήματα 2006-2007
Έρεντιβιζι
Αγία Φωτεινή Μαντίνειας

Η Αγία Φωτεινή Μαντίνειας είναι ναός που βρίσκεται απέναντι από τον αρχαιολογικό χώρο της Μαντίνειας στην Αρκαδία, 13 χιλιόμετρα βόρεια της Τρίπολης. Πρόκειται για αρχιτεκτόνημα του Κώστα Παπαθεοδώρου, το οποίο συνδυάζει αρχαιότροπους ρυθμούς με στοιχεία βυζαντινών επιρροών. Η αφιέρωσή του στην Αγία Φωτεινή απηχεί τη σχέση της Αρκαδίας με το φως. Είναι γνωστό πως Λύκαιο όρος σημαίνει φωτεινό, το ίδιο σημαίνει και το όνομα Λυκάων, που είναι ο οικιστής της Αρκαδίας.

Η αγιογράφηση του ναού ακολουθεί το ίδιο πνεύμα, με τα αγιογραφούμενα πρόσωπα να θυμίζουν αρχαίους Έλληνες φιλοσόφους. Υπάρχουν επίσης κάποιες πολιτιστικές αναφορές στα ιερά της Ίσιδος, που αφθονούσαν στην Αρκαδία. Ο ναός εγκαινιάστηκε το 1972 και το συνολικό αποτέλεσμα αισθητικά έχει μεγάλο ενδιαφέρον. Στον περιβάλλοντα χώρο υπάρχει ηρώο για να τιμηθούν οι πεσόντες στους πολέμους, το οποίο διέπεται από την ίδια λογική με το ναό. Επίσης υπάρχει το λεγόμενο φρέαρ του Ιακώβ, με περίστυλη κρήνη με ιδιαίτερη κατασκευή.

Φωτοθήκη

Πηγές 
 Ιστοσελίδα traveltripolis, Δήμου Τρίπολης

Παραπομπές 

Νομός Αρκαδίας
Χριστιανικοί ναοί στην περιφέρεια Πελοποννήσου
Παναγία Αρκουδορέματος Αρκαδίας

Η Παναγία Αρκουδορέματος βρίσκεται στη χαράδρα του Μαινάλου και παρόλο που είναι μια μικρή εκκλησία, αποτελεί έναν από τους πιο ιερούς χώρους της Αρκαδίας και έχει χαρακτηρισθεί ιστορικό διατηρητέο μνημείο.

Τοποθεσία 
Ο Ιερός Ναός Κοίμηση Θεοτόκου Αρκουδορέματος, γνωστός και ως Παναγία Αρκουδορέματος, βρίσκεται στο εγκαταλελειμμένο χωριό Αρκουδόρεμα Αρκαδίας. Απέχει 27 χιλιόμετρα από το κέντρο της Τρίπολης και 4,5 χιλιόμετρα, από το Χρυσοβίτσι. Λίγο βορειότερα στα 3,5 χιλιόμετρα, βρίσκεται το επίσης εγκαταλελειμμένο χωριό Λιμποβίσι, κοιτίδα της οικογένειας των Κολοκοτρωναίων.

Ιστορία 
Στο χώρο αυτό εικάζεται, πως λατρευόταν αρχικά η μεγάλη θεότητα της Αρκαδίας, η Άρκτος. Κατόπιν η λατρεία της συγχωνεύθηκε με αυτήν της Αρτέμιδος και συνεχίστηκε απρόσκοπτα. Στο σημείο αυτό λεγόταν, πως υπήρχε ο τάφος της Καλλιστούς, της μητέρας του Αρκάδα.

Σήμερα η εκκλησία είναι αφιερωμένη στην Παναγία. Η εντοιχισμένη επιγραφή στη δυτική πλευρά του ναού, αποδεικνύει πως χτίστηκε το 1719. Στο εκκλησάκι αυτό ο Θεόδωρος Κολοκοτρώνης, ήρθε να κλάψει το χαμό του πρωτότοκου γιού του.

Η αγιογράφησή της έχει λαϊκότροπα στοιχεία και έχει γίνει από τον ιερέα Γεώργιο Κουλιδά και το γιο του Παναγιώτη. Ο στολισμός της περατώθηκε το 1751. Η υγρασία και ο χρόνος έχουν συμβάλει ώστε οι αγιογραφίες στο εσωτερικό του ναού να εμφανίζουν μυστηριακό χαρακτήρα. Ο ναός είναι μονόχωρος και κεραμοσκεπής.

Παραπομπές 

Χριστιανικοί ναοί στην περιφέρεια Πελοποννήσου
Νομός Αρκαδίας
Δημήτρης Μιτελούδης

Ο Δημήτρης Μιτελούδης είναι Έλληνας διεθνής αθλητής της υδατοσφαίρισης που αγωνίζεται στον ΠΑΟΚ. Γεννήθηκε στις 11 Φεβρουαρίου 1982 στη Θεσσαλονίκη. Είναι από τους σημαντικότερους αμυντικούς της ελληνικής υδατοσφαίρισης. Σε ηλικία 15 χρονών ο Γιάννης Γιαννουρής πίστεψε στο ταλέντο του και τον έφερε στο Ν.Ο.Β. από τη Θεσσαλονίκη. Μετά από 14 χρόνια έρχεται η μεταγραφή στο Ν.Ο.Π. Κατάφερε όμως να αγωνιστεί μόνο τη μισή σεζόν αφού υπέστη ρήγμα στη κνήμη σε τροχαίο με μοτοσικλέτα. Μετά από αυτή την άτυχη σεζόν γίνεται η μεγάλη μεταγραφή στον Πανιώνιο. Ένα χρόνο μετά επιστρέφει στη Θεσσαλονίκη για χάρη του ΠΑΟΚ όπου μέχρι και σήμερα αποτελεί τον αρχηγό του ''δικεφάλου''. Αγωνιζόμενος με την Εθνική Νέων το 2001 στο παγκόσμιο της Κωνσταντινούπολης κατέκτησε το χρυσό μετάλλιο. Με την Εθνική Ανδρών αγωνίστηκε στο Ευρωπαϊκό Πρωτάθλημα το 2006, στο Παγκόσμιο της Μελβούρνης το 2007 και στην Ολυμπιάδα του Πεκίνου το 2008 με το 10 στο σκουφάκι του.

Σύλλογοι 
Ν.Ο. Βουλιαγμένης 1997-2011
Ν.Ο. Πατρών 2011-2012
Πανιώνιος Γ.Σ.Σ. 2012-2013
ΠΑΟΚ 2013-

Τίτλοι-Διακρίσεις 
Εθνική Εφήβων:Ευρωπαϊκό Πρωτάθλημα 2000 (2η Θέση)
Εθνική Νέων: Παγκόσμιο Πρωτάθλημα 2001 (1η Θέση)
Εθνική Ανδρών: Ευρωπαικό Πρωτάθλημα 2006 (6η Θέση)
Παγκόσμιο Πρωτάθλημα 2007 (6η Θέση)
Ολυμπιάδα 2008 (7η Θέση)

Εξωτερικοί σύνδεσμοι 
https://web.archive.org/web/20160801051154/http://www.waterpololive.gr/
https://web.archive.org/web/20160730102756/http://www.waterpolonews.gr/
http://www.novasports.gr

Έλληνες υδατοσφαιριστές
Υδατοσφαιριστές ΝΟΒ
Υδατοσφαιριστές του Ν.Ο. Πατρών
Υδατοσφαιριστές Πανιωνίου
Υδατοσφαιριστές ΠΑΟΚ
Υδατοσφαιριστές της εθνικής Ελλάδος
Ιερά Μονή Βαρσών Αρκαδίας

Η Ιερά Μονή Αγίου Νικολάου Βαρσών είναι ανδρική μονή που βρίσκεται στο όρος Κτενιάς, 11 χιλιόμετρα από την Τρίπολη. Είναι σταυροπηγιακή μονή, αφιερωμένη στον Άγιο Νικόλαο.

Μέχρι και σήμερα στη Μονή, εργάζονται μοναχοί κατά τα ορθόδοξα πρότυπα άσκησης. Στο Καθολικό της Ι. Μονής  αποθησαυρίζεται το σκήνωμα του Νεομάρτυρα Δημητρίου, τμήμα λειψάνου του Νεομάρτυρα Παύλου καθώς και τεμάχιο λειψάνου του Παιδομάρτυρος Αγίου Κηρύκου. Πρόκειται για τους πολιούχους της Τρίπολης που μαρτύρησαν λίγο πριν από την έναρξη της επανάστασης.

Το καθολικό της Μονής ανήκει στο σύνθετο τετρακιόνιο τύπο των εγγεγραμμένων σταυροειδών τρουλλαίων ναών. Ο εξωτερικός περίβολος έχει διαμορφωθεί με το πέρασμα του χρόνου και με τους κόπους των μοναχών. Η αρχική μονή εδραιώθηκε περί τον 11ο μ. Χ. αιώνα αλλά άκμασε το 14ο αιώνα. Υπέστη όμως πολλές φορές το μένος των κατακτητών του Μοριά, χωρίς ωστόσο ποτέ να αφανιστεί.

Στον αγώνα του 1821 η Mονή έδωσε το παρών με κάθε τρόπο, καθώς ο Hγούμενος Συμεών ως Φιλικός προσέφερε πάρα πολλά. Κατά την πολιορκία της Τρίπολης ο Θόδωρος Κολοκοτρώνης είχε τοποθετήσει στις Βάρσες τους άνδρες του Αθ. Δεληγιάννη αλλά και κατά τις επιδρομές του Ιμπραήμ το 1825 είχε στηθεί εκεί στρατόπεδο για άμυνα. Η Μονή διαθέτει πλούσιο αρχείο και πλήθος κειμηλίων, καθώς και σημαντική βιβλιοθήκη. Το σημερινό αρχιτεκτόνημα έχει με σεβασμό χρησιμοποιήσει μέλη από όλες τις προηγούμενες ιστορικές περιόδους.

Στους αδερφούς της Μονής συγκαταλέγονται οι Μητροπολίτες Καρυστίας και Σκύρου Σεραφείμ, Μαντινείας και Κυνουρίας Αλέξανδρος, Πατρών Χρυσόστομος, Ιερισσού, Αγίου Όρους και Αδραμεριου Θεόκλητος καθώς και ο Επίσκοπος Τεγέας Θεόκλητος.

Διοικητικά 
Η Μονή απογράφεται επίσημα, μετά την απελευθέρωση, ως οικισμόςτο 1835 στο ΦΕΚ 16Α - 24/05/1835 στον τότε δήμο Κορυθίου με την ονομασία Μονή Αγίου Νικολάου ή Βαρσών. Το 1940 το όνομά της διορθώθηκε σε Μονή Βαρσών.

Σύμφωνα με το σχέδιο Καλλικράτης μαζί με το Νεοχώρι αποτελούν την τοπική κοινότητα Νεοχωρίου Μαντινείας που υπάγεται στη δημοτική ενότητα Κορυθίου του Δήμου Τρίπολης και σύμφωνα με την απογραφή του 2011 απογράφησαν 6 μοναχοί.

Πηγές
 Ιστοσελίδα traveltripolis, Δήμου Τρίπολης 
 Ιστορία της Μονής απο την Ιστοσελίδα της Μητροπολεως Μαντινείας και Κυνουρίας

Παραπομπές

Δείτε επίσης 
Ιερά Μονή Αγίου Νικολάου Βαρσών

Β
Ιερά Μονή Γοργοεπηκόου Αρκαδίας

Η Ιερά Μονή Παναγίας Γοργοεπηκόου είναι ανδρικό μοναστήρι και βρίσκεται στο ύψωμα του Γουλά, στη Νεστάνη Αρκαδίας.

Είναι ένα παράδειγμα λατρευτικής συνέχειας, μιας και ο λόφος υπήρξε πάντα αφιερωμένος σε γυναικεία έκφανση του Θείου. Εικάζεται πως η μονή ιδρύθηκε τον 11ο αιώνα  (1060 μ. Χ.) , από τον Αλέξιο Κομνηνό. Τα επιβεβαιωμένα έγγραφα δείχνουν πως ήταν σε λειτουργία από το 1536 μ.Χ. Εποπτεύει προνομιακά το Μαντινειακό πεδίο από τα 680 μέτρα υψόμετρο.

Πρόκειται για τρίκλιτη θολοσκέπαστη βασιλική, αρμονικής ναοδομίας. Προβάλλει ανάμεσα στα πεύκα, με το λίθινο μονοπάτι να οδηγεί στην καρδιά της μονής. Σήμερα λειτουργεί ως ανδρικό μοναστήρι. Εορτάζει στην Κοίμηση της Θεοτόκου στις 15 Αυγούστου και οι πιστοί συρρέουν στη χάρη της. Εορτάζει επίσης πάνδημα την 1η Οκτωβρίου. Η θαυματουργή εικόνα που φυλάσσεται στη Μονή αποδίδεται στον Ευαγγελιστή Λουκά. Η μονή έχει στη φύλαξή της σπουδαία κειμήλια, εικόνες, χειρόγραφα βιβλία, περγαμηνές, ενώ στους χώρους της αναπαύονται λείψανα οσίων και αγίων, μεγάλης λατρευτικής σημασίας.

Διοικητικά 
Η μονή απογράφεται επίσημα ως οικισμός από το 1920 στην τότε κοινότητα Τσιπιανών. Σύμφωνα με το σχέδιο Καλλικράτης, μαζί με τη Νεστάνη και τη Μηλιά αποτελούν την Τοπική Κοινότητα Νεστάνης που υπάγεται στη Δημοτική Ενότητα Μαντινείας του Δήμου Τρίπολης.

Πηγές
Ιστοσελίδα traveltripolis, Δήμου Τρίπολης

Παραπομπές 

Μονές του νομού Αρκαδίας
Ιερά Μονή Επάνω Χρέπας Αρκαδίας

Η Ιερά Μονή Επάνω Χρέπας βρίσκεται σε υψόμετρο 1274 μέτρων σε κατάφυτη πλαγιά του Μαίναλου και φαίνεται από την πόλη της Τρίπολης. Το Μοναστήρι της Επάνω Χρέπας τιμά την Κοίμηση της Θεοτόκου και έχει θέα όλον τον κάμπο της Μαντινείας έως τον Πάρνωνα και τον Ταΰγετο. Είναι το υψηλότερο μοναστήρι της Πελοποννήσου και λέγεται γι’ αυτό «μπαλκόνι της Τρίπολης». Το 1935 το μοναστήρι μετατράπηκε σε γυναικείο.

Στη Μονή φυλάσσεται το Δισκοπότηρο, που σύμφωνα με την παράδοση κοινωνήθηκε ο Γέρος του Μοριά και το Ευαγγέλιο που ασπάστηκε πριν την Απελευθέρωση της Τριπολιτσάς. Η θαυματουργή της εικόνα σύμφωνα με την παράδοση διάλεξε η ίδια, με τη χάρη της Παναγίας να εγκατασταθεί στην ελατοβριθή πλαγιά.

Η μονή χρίστηκε γύρω στο 1100 μ.Χ. και υπήρξε ιστορικό προπύργιο των αγώνων των Ελλήνων. Η Μονή είναι σταυροπηγιακή. Εορτάζει όχι μόνο στις 15 Αυγούστου αλλά και στις 14 Σεπτεμβρίου, ανήμερα του Σταυρού. Το καθολικό της είναι καμαροσκέπαστη βασιλική, ενώ η αγιογράφηση μαρτυρείται ακόμα παρά τα ίχνη που έχει αφήσει ο χρόνος.

Διοικητικές μεταβολές 
Μονή Επάνω Χρέπας (Αρκαδίας)

 ΦΕΚ 16Α - 24/05/1835: Ο οικισμός προσαρτάται στο δήμο Τριπόλεως.
 ΦΕΚ 28Α - 08/02/1908: Ο οικισμός καταργείται.
 18/12/1920: Αναγνώριση του οικισμού και προσάρτησή του στην κοινότητα Περθωρίου.
 ΦΕΚ 244Α - 04/12/1997: Ο οικισμός αποσπάται από την κοινότητα Περθωρίου και προσαρτάται στο δήμο Τριπόλεως.

Άλλες πληροφορίες 
Πληθυσμιακή μεταβολή κατά τις τελευταίες δεκαετίες σύμφωνα με την Ελληνική στατιστική Αρχή:

Πηγές
Ιστοσελίδα traveltripolis, Δήμου Τρίπολης

Παραπομπές 

Ε
Δήμος Τρίπολης
Ιερά Μονή Παναγίας της Βλαχέρνας

Η Ιερά Μονή Παναγίας Βλαχέρνας είναι μοναστήρι στο βουνό Καστανιά Αρκαδίας που σήμερα δεν διακονείται από μοναχούς. Η μονή παρ'όλα αυτά εξακολουθεί να είναι επισκέψιμη από πιστούς.

Η Καστανιά είναι πιθανόν το αρχαίο όρος Κνάκαλος. Στις μέρες μας σώζεται μόνο το καθολικό της μονής που προβάλλει μέσα από τα δέντρα. Η μονή  διαδραμάτισε στρατηγικό ρόλο στην επανάσταση. Η ευρύτερη περιοχή Βλαχέρνας – Χωτούσας είναι η επικράτεια της αρχαίας πόλης Καφυαί, από την οποία σώζονται ακόμη ερείπια. Στα «Αρκαδικά» του, ο Παυσανίας έχει μεγάλη αναφορά στην περιοχή. Η κοντινή Βλαχέρνα απέχει 32 χιλιόμετρα από την Τρίπολη και 7 από το Λεβίδι.

Πηγές
Ιστοσελίδα traveltripolis, Δήμου Τρίπολης

Β
Ιερά Μονή Παναγίας Ελεούσας

Η Ιερά Μονή Παναγία της Ελεούσας είναι η μονή των βράχων στο κάστρο του Μπεζενίκου στην Αρκαδία. Το μεσαιωνικό κάστρο μοιάζει να προστατεύει το ναό, αφού μέχρι σήμερα κρατάει το φρουριακό του χαρακτήρα. Βρίσκεται σ’ ένα εξαιρετικά δυσπρόσιτο σημείο και αυτό δικαιολογεί το ρόλο του ως καταφύγιο των κατατρεγμένων ανά τους αιώνες και κατά τη διάρκεια της Ελληνικής Επανάστασης.

Στη μονή είναι θαμμένος ο τοπικός ήρωας Αλέξης Νικολάου ή «Λεβιδιώτης», ο οποίος είχε καταφύγει εδώ με τους συγχωριανούς του στη διάρκεια των εκκαθαριστικών επιχειρήσεων του Ιμπραήμ Πασά, σύμφωνα με τα απομνημονεύματα του Φωτάκου. Καταργήθηκε ως μονή από τον Καποδίστρια στα πλαίσια της γενικής κατάργησης των μικρών μονών. Το εξωκλήσι της Παναγίας της Ελεούσας λειτουργούσε έκτοτε και μέχρι το 1892 στην Κοίμηση της Θεοτόκου και στην Ανάληψη. Η μονή πρέπει να είχε σχέσεις με τη μονή  των Ταξιαρχών στο Λεβίδι, αφού ένα παλαιό μονοπάτι ξεκινούσε από το χωριό Μπεζενίκο και διαμέσου του φαραγγιού της Αράπισσας έφτανε ως τη μονή.

Η Παναγία η Ελεούσα έχει κηρυχτεί διατηρητέο μνημείο και προστατεύεται από την Ελληνική Πολιτεία.

Πηγές
Ιστοσελίδα traveltripolis, Δήμου Τρίπολης

Ε
Ιερά Μονή Παναγίας της Κανδήλας

Η Ιερά Μονή Παναγίας της Κανδήλας βρίσκεται ανάμεσα στον Ολίγυρτο και το όρος Τραχύ, 41 χιλιόμετρα από την Τρίπολη. Είναι γυναικείο μοναστήρι και είναι αφιερωμένη στην Κοίμηση της Θεοτόκου.

Η παράδοση θέλει ο μικρός σπηλαιώδης –αρχικά- ναός να έχει υποδειχθεί από μια επίμονη λάμψη για το πού θα χτιστεί γύρω στο 1650. Πλήθος κελιών έχουν λαξευτεί στα απόκρημνα βράχια. Δυστυχώς οι πυρκαγιές στα χρόνια του αγώνα κατέστρεψαν τα αρχεία και χάθηκε μεγάλο μέρος της ιστορίας της. Με πατριαρχικό γράμμα του Γρηγορίου του Ε’ γίνεται σταυροπηγιακή μονή, όντας αντρικό μοναστήρι. Η προσφορά των μοναχών της στην Ελληνική Επανάσταση ήταν τεράστια. Ο ηγούμενος Καλλίνικος υπήρξε κανονικός πολέμαρχος. Ήταν επίσης έμπειρος γιατρός και γι’ αυτό το μοναστήρι έγινε το αναρρωτήριο των αγωνιστών. Έτσι η Ιερά Μονή Παναγίας της Κανδήλας πλήρωσε βαρύ τίμημα με αποτέλεσμα να καταστραφεί το 1820. Αναστηλώθηκε και από το 1936 λειτουργεί ως γυναικεία μονή.

Το όνομα της κορυφής που βρίσκεται είναι Κρουσταλλές, αλλά οι ντόπιοι το λένε και Τρύπες ή απλά Μοναστήρι. Στην ίδια θέση στην αρχαιότητα υπήρχε ιερό της Αρτέμιδος Κονδυλεάτιδος.

Διοικητικά 
Η Μονή απογράφεται επίσημα, μετά την απελευθέρωση, ως οικισμός το 1835 στο ΦΕΚ 16Α - 24/05/1835 στον τότε δήμο Καφυών. Το 1897 καταργήθηκε, αλλά το 1997 με το ΦΕΚ 244Α - 04/12/1997 προσαρτήθηκε στον τότε δήμο Λεβιδίου. Σύμφωνα με το σχέδιο Καλλικράτης μαζί με την Κανδήλα και το Διακόπι αποτελούν την τοπική κοινότητα Κανδήλας που υπάγεται στη δημοτική ενότητα Λεβιδίου του Δήμου Τρίπολης και σύμφωνα με την απογραφή του 2011 απογράφησαν 3 μοναχές.

Πηγές
Ιστοσελίδα traveltripolis, Δήμου Τρίπολης

Παραπομπές 

Κ
Σεβαστιανός Ροσσολάτος

Ο Σεβαστιανός Ροσσολάτος (19 Ιουλίου 1944, Ερμούπολη) είναι ρωμαιοκαθολικός επίσκοπος που διετέλεσε Αρχιεπίσκοπος των εν Αθήναις Καθολικών από τις 12 Αυγούστου 2014 έως το 2021.

Βιογραφικό
Ο Σεβαστιανός Ροσσολάτος ολοκλήρωσε τη βασική του εκπαίδευση στη Σύρο, κι έπειτα, συνέχισε την εκπαίδευση του στην Ελληνογαλλική Σχολή Αγίου Παύλου, στην Αθήνα. Από το 1962 μέχρι το 1968, ως φοιτητής στο Ελληνικό Κολλέγιο της Ρώμης σπούδασε Φιλοσοφία και Θεολογία. Αργότερα, διακρίθηκε με το Δίπλωμα Φιλοσοφίας και Θεολογίας από το Ποντιφικό Γρηγοριανό Πανεπιστήμιο. Στις 21 Ιουλίου 1968 χειροτονήθηκε ως πρεσβύτερος στην Άνω Σύρο, όπου και τοποθετήθηκε ως μέρος του κλήρου της Καθολικής Επισκοπής Σύρου. Ως ιερέας είχε την ευθύνη στο Προσκύνημα της Παναγίας της Φανερωμένης Σύρου, αλλά και ήταν διευθυντής στην εφημερίδα της επισκοπικής επαρχίας της Σύρου και ένας από τα μέλη των επιτροπών της Ιεράς Συνόδου της Καθολικής Ιεραρχίας στην Ελλάδα. Ιδιαίτερα, ήταν μέλος στην επιτροπή της Θείας Λατρείας. Ο Σεβαστιανός Ροσσολάτος τοποθετήθηκε Αρχιεπίσκοπος των εν Αθήναις Καθολικών από τον Πάπα Φραγκίσκο  στις 12 Αυγούστου 2014 έπειτα από παραίτηση του Νικόλαου Φώσκολου. Ανέλαβε τη θέση του μετά την Αρχιερατική Χειροτονία του. Διετέλεσε Αρχιεπίσκοπος των εν Αθήναις Καθολικών έως το 2021. Στις 14 Ιουλίου 2021 αντικαταστάθηκε από Θεόδωρος Κοντίδης.

Πηγές
http://www.cen.gr/index.php/news/catholic-archdiocese-athens/980-2014-08-12-13-53-45 

Καθολική Εκκλησία στην Ελλάδα
Έλληνες Ρωμαιοκαθολικοί
Έλληνες επίσκοποι
Επίσκοποι Αθηνών
Μητρόπολη Μουχλίου Αρκαδίας

Η Μητρόπολη Μουχλίου Αρκαδίας είναι μονή στο Νομό Αρκαδίας. Βρίσκεται σε κωνοειδή οχυρό λόφο του Παρθένιου Όρους. Ιδρύθηκε το 1295 από το στρατηγό Ανδρόνικο Ασάν, συγγενή των Παλαιολόγων.

Το Μούχλι αποτέλεσε ένα από τα μεγαλύτερα οχυρά της ύστερης βυζαντινής αυτοκρατορίας, σταθμός των στρατευμάτων και μεγάλο πολιτισμικό και θρησκευτικό κέντρο με δική του Μητρόπολη. Υπάρχει μάλιστα σχέση με την Παναγία του Μουχλίου στην Κωνσταντινούπολη, μιας και υπάρχουν μαρτυρίες πως η Παναγία της Πόλης ιδρύθηκε από Αρκάδες. 

Η αρκαδική Μητρόπολη είναι αφιερωμένη στην Κοίμηση της Θεοτόκου και ανεγέρθηκε κάπου στα 1281. Είναι άρρηκτα δεμένη με την ύστερη βυζαντινή αυτοκρατορία, ενώ σύμφωνα με την παράδοση τις νύχτες πριν από κρίσιμες στιγμές και γεγονότα οι καμπάνες της Μητρόπολης –φυγαδευμένες πια και άφαντες- χτυπούσαν για να σημάνουν τον κίνδυνο.

Πηγές
Ιστοσελίδα traveltripolis, Δήμου Τρίπολης

Μονές του νομού Αρκαδίας
Scarabus

Scarabus είναι ο τίτλος του τρίτου στούντιο άλμπουμ του αγγλικού ροκ συγκροτήματος Ian Gillan Band, που κυκλοφόρησε σε μορφή δίσκου βινυλίου τον Οκτώβριο του 1977 μέσω της δισκογραφικής εταιρείας "Island Records". Ο δίσκος επανεκδόθηκε το 2004 από την "Phantom Import Distribution" με επιπλέον κομμάτι το "My Baby Loves Me".

Αυτός ήταν ο τελευταίος στούντιο δίσκος των Ian Gillan Band, αφού μετά διαλύθηκαν για να συνεχίσει ο Ίαν Γκίλαν με τους Gillan.

Τραγούδια του δίσκου
1. Scarabus (Gillan, Fenwick, Nauseef, Gustafson, Towns) - 4:53
2. Twin Exhausted (Gillan, Fenwick, Nauseef, Gustafson, Towns) - 4:08
3. Poor Boy Hero (Gillan, Fenwick, Nauseef, Gustafson, Towns) - 3:08
4. Mercury High (Gillan, Fenwick, Nauseef, Gustafson, Towns) - 3:31
5. Pre-release (Gillan, Fenwick, Nauseef, Gustafson, Towns) - 4:22
6. Slags to Bitches (Gillan, Fenwick, Nauseef, Gustafson, Towns) - 5:09
7. Apathy (Gillan, Fenwick, Nauseef, Gustafson, Towns) - 4:19
8. Mad Elaine (Gillan, Fenwick, Nauseef, Gustafson, Towns) - 4:15
9. Country Lights (Gillan, Fenwick, Nauseef, Gustafson, Towns) - 3:16
10. Fool's Mate (Gillan, Fenwick, Nauseef, Gustafson, Towns) - 4:19

Τα μέλη των Ian Gillan Band
Οι μουσικοί οι οποίοι ηχογράφησαν το "Scarabus" είναι οι εξής:

 Ίαν Γκίλαν - φωνητικά, φυσαρμόνικα
 Ρέι Φένγουικ - κιθάρα, φωνητικά
 Τζον Γκούσταβσον - μπάσο
 Κόλιν Τάουνς - πλήκτρα, φλάουτο
 Μαρκ Νόσεφ - τύμπανα

Παραπομπές

Πηγές
 Scarabus - Ian Gillan Band | Songs, Reviews, Credits, Awards | AllMusic
 IAN GILLAN BAND Scarabus reviews and MP3 - ProgArchives
 Ian Gillan Band - Scarabus at Discogs

Δισκογραφία των Ian Gillan Band
Άλμπουμ του 1977
Νιούσα

Η Άννα Βλαντίμιροβνα Σούροτσκινα (Ρωσικά: Анна Владимировна Шурочкина), γνωστής ως Νιούσα (Ρωσικά: Нюша), είναι Ρωσίδα τραγουδίστρια, στιχουργός, χορέυτρια και ηθοποιός.

Δισκογραφία

Άλμπουμ 
 Выбирать чудо (2010)
 Объединение (2014)

Τραγούδια 
 «Вою на Луну» (2009)
 «Не перебивай» (2010)
 «Выбирать чудо» (2010)
 «Plus Près (We Can Make It Right)» (feat. Gilles Luka) (2010)
 «Больно» (2011)
 «Выше» (2011)
 «Воспоминание» (2012)
 «Это Новый Год» (2012)
 «Наедине» (2013)
 «Только» (2014)
 «Don't You Wanna Stay» (2014)
 «Цунами» (2014)

Ράδιο

Βίντεοκλιπ

Σε βίντεο από άλλους καλλιτέχνες

Παραπομπές

Εξωτερικοί σύνδεσμοι

 https://web.archive.org/web/20170709113120/http://nyusha.ru/

Ρωσίδες ηθοποιοί
Ρωσίδες τραγουδίστριες
Ρώσοι χορευτές
Ρώσοι μουσικοί παραγωγοί
Λέσεκ Τσίχι

Ο Λάσεκ Ρόμαν Κίτσι (, 14 Νοεμβρίου 1951) είναι Πολωνός ορειβάτης, επιχειρηματίας, ειδικευμένος στη γεωδαισία, και τα οικονομικά. 

Γεννήθηκε στο Προύσκουφ της Πολωνίας στις 14 Νοεμβρίου 1951. Είναι γνωστός για την πρώτη χειμερινή ανάβαση του Έβερεστ με τον Κριστόφ Βιελίτσκι το 1980 με νέο ρεκόρ χειμερινής ανάβασης τα 8.848 μ.. Ήταν επίσης ο πρώτος Πολωνός ορειβάτης που ολοκλήρωσε τις Επτά Κορυφές και έναν αριθμό άλλων σημαντικών αναβάσεων.

Αναβάσεις
 1974 - η πρώτη ανάβαση του Σισπάρε (7.611 μ), 
 1975 - η τρίτη ανάβαση στο Γκασερμπρούμ Β΄ (8.035 μ) (τότε πολωνικό ρεκόρ), με Γιάνους Ονιτσκίεβιτς και Κρίστοφερ Ζντζιτοβιέσκι νέα διαδρομή στον βορειοδυτικό τοίχο 
 1978 - συμμετοχή στην αποστολή για το Μακαλού (8.470 μ), 
 17 Φεβρουαρίου 1980 - πρώτη χειμερινή στο Έβερεστ (8.848 μ), με Κριστόφ Βιελίτσκι
 1984 - νέα διαδρομήγια το Γιάλουνγκ Κανγκ (δυτικό Κανγκτσενγιούνγκα, 8.505 μ)
 1987 - Ακονκάγουα (6.960 μ), νέα διαδρομή στον νότιο τοίχο (με Ρίσαρντ Κολακόφσκι) 
 1989 - Όρος ΜακΚίνλεϊ, η πρώτη πολωνική ανάβαση στο πυλώνα του νότιου τοίχου Cassina 
 1998 - Όρος Βίνσεν, δεύτερη πολωνική ανάβαση

Είναι συν-συγγραφέας του βιβλίου "Conversations with Everest" και πολλών άρθρων του ειδικού ορειβατικού τύπου. Από το 1970 ανήκε σε αθλητικές οργανώσεις και την περίοδο 1995-1999 διετέλεσε πρόεδρος της Πολωνικής Ορειβατικής Ομοσπονδίας. Το 2004 τιμήθηκε με τον Σταυρό του Ιππότη του Τάγματος της Πολωνικής Αναγέννησης από τον Πολωνό Πρόεδρο.

Παραπομπές - σημειώσεις

Εξωτερικοί σύνδεσμοι 
 Leszek Cichy the famous Polish climber. 
 O Leszku Cichym na kolosy.pl

Πολωνοί ορειβάτες
Εδουάρδο Σανταμαρίνα

Ο Εδουάρδο Σανταμαρίνα (Eduardo Santamarina, 9 Ιουλίου 1968) είναι Μεξικανός ηθοποιός του κινηματογράφου, του θεάτρου και της τηλεόρασης.
 
Ο Σανταμαρίνα πήρε μαθήματα υποκριτικής στο Centro de Educación Artística (CEA- Κέντρο της Καλλιτεχνικής Εκπαίδευσης) στην Πόλη του Μεξικού. Έκανε το ντεμπούτο του το 1992. Οι πιο ξεχωριστοί ρόλοι του ήταν μέχρι σήμερα στις τηλενουβέλες Marisol το 1996 και Rubi το 2004.

Ο Εδουάρδο παντρεύτηκε την ηθοποιό Ιτατί Καντοράλ το 2000, που γέννησε τα δίδυμα αγόρια του ζευγαριού, Χοσέ Εδουάρδο και Ρομπέρτο Μιγκέλ. Ο Σανταμαρίνα και η Καντοράλ υπέβαλαν αίτηση διαζυγίου το 2003 και ο γάμος διαλύθηκε τυπικά το 2004.

Μετά από το διαζύγιο τους, άρχισε μια σχέση με την ηθοποιό Σουσάνα Γκονσάλες μέχρι το χωρισμό τους τον Νοέμβριο του 2007.  

Σήμερα είναι παντρεμένος με την ηθοποιό Μαϊρίν Βιγιανουέβα, που γέννησε την κόρη τους Χούλια στις 18 Ιουλίου 2009.

Φιλμογραφία

Τηλενουβέλες 
Libre para amarte (2013) - Ramón Sotomayor
Por ella soy Eva (2012) - Diego Fonticoda 
Ni contigo ni sin ti (2011) - Leonardo Cornejo
Triunfo del amor (2010) - Octavio Iturbe 
Yo amo a Juan Querendón (2007-2008) - Juan Domínguez
Amor sin maquillaje (2007) 
Rubi (2004) - Alejandro Cárdenas Ruiz
Velo de novia (2003) - José Manuel del Álamo/Jorge Robleto
Amigas y rivales (2001) - José Alcántara
El precio de tu amor (2000-2001) - Antonio Ríos
Cuento de Navidad (1999) - Hombre ángel
Serafín (1999) - Miguel Armendáriz
Rencor apasionado (1998) - Mauricio Gallardo Del Campo
Salud, dinero y amor (1997-1998) - Jorge Miguel
La antorcha encendida (1996) - Félix
Marisol (1996) - José Andrés Garcés del Valle 
La dueña (1995) - Mauricio 
El vuelo del águila (1994) - Dr. Ortega
Prisionera de amor (1994) - Rodrigo Miranda
Más allá del puente (1993-1994) - Luis Enrique
De frente al sol (1992) - Luis Enrique
El abuelo y yo (1992) - Ulises
La picara soñadora (1991)

Τηλεοπτικές σειρές 
Mujeres asesinas (2009) - Marcos
La Familia Peluche

Πηγές

Εξωτερικοί σύνδεσμοι 
 Ο Εδουάρδο Σανταμαρίνα στο IMDb
 Βιογραφία του Εδουάρδο Σανταμαρίνα στο esmas  
 Ο Εδουάρδο Σανταμαρίνα στο Alma Latina

Μεξικανοί άνδρες ηθοποιοί κινηματογράφου
Αρχαίος Ναός Αλέας Αθηνάς

Ο Αρχαίος Ναός της Αλέας Αθηνάς στην Τεγέα είναι ο δεύτερος, σε μέγεθος, ναός της Πελοποννήσου μετά το ναό του Ολυμπίου Διός στην Ολυμπία.

Το ιερό χτίστηκε τον 4ο π.Χ. αιώνα, αλλά οι ανασκαφές έδειξαν πως υπήρχε στην ίδια θέση σπουδαίο μυκηναϊκό ιερό, πάλι αφιερωμένο σε θηλυκή θεότητα. Ο αρχαιότερος ναός πρέπει να καταστράφηκε από πυρκαγιά το 395 π.Χ. Ο νεώτερος ναός είναι έργο του παριανού γλύπτη Σκόπα. Για την κατασκευή του χρησιμοποιήθηκε μάρμαρο από τα Δολιανά και για τη θεμελίωσή του εντόπιος αμυγδαλόλιθος. Ο Σκόπας συνδύασε τους τρεις μεγάλους ρυθμούς της αρχαιότητας, Δωρικό, Κορινθιακό και Ιωνικό.

Ο ναός υπήρξε μέγα άβατο, απροσπέλαστο στους αμύητους και προστατευόταν από Ιερό Άλσος. Είναι από τους ναούς που εγκολπώνουν τα καινούρια θρησκευτικά ήθη. Έτσι ο βωμός των αιματηρών αρχέγονων θυσιών βρίσκεται απόμακρα, ενώ το αναίμακτο θυσιαστήριο δεσπόζει. Ο ναός ήταν καταστόλιστος με σπουδαία αγάλματα της Αθηνάς, του Ασκληπιού και της Υγείας καθώς και πολλών άλλων θεών και ηρώων. Επίσης, στο ιερό του φυλασσόταν το δέρμα και τα δόντια του μυθικού καλυδώνιου Κάπρου. Ο Παυσανίας μας αφηγείται πως στη θέα αυτών των λειψάνων ο προσκυνητής καταλαμβανόταν από ανεξήγητους σπασμούς. Αυτή η παράδοση, μαζί με την ύπαρξη αγάλματος του Ασκληπιού και της Υγείας αποδεικνύει ότι ο ναός πρέπει να λειτουργούσε και ως θεραπευτήριο.

Εκθέματα από το ναό βρίσκονται σήμερα στο Αρχαιολογικό Μουσείο Αλέας Τεγέας.

Δείτε επίσης 
 Αθηνά Αλέα
 Τεγέα (αρχαία πόλη)

Παραπομπές

Πηγές 
Ιστοσελίδα traveltripolis, Δήμου Τρίπολης 

Νομός Αρκαδίας
Αρχαιολογικοί τόποι στην Ελλάδα
Βέσαινα

Η Βέσαινα ήταν μεσαιωνικός, βυζαντινός, οικισμός στον σημερινό νομό Λάρισας σε άγνωστη θέση παρόλο που υπάρχουν υποθέσεις ότι βρισκόταν κοντά στο σημερινό χωριό Αετόλοφος Αγιάς Λάρισας. 

Αναφέρεται σε κείμενα τον 11ο αιώνα, άγνωστο πότε πρώτο κατοικήθηκε, όπου αναφέρεται έδρα επισκόπου της μητρόπολης Λάρισας. Όταν οι σταυροφόροι της Δ΄ Σταυροφορίας κατέκτησαν την Βυζαντινή Αυτοκρατορία κατά το μοίρασμα των εδαφών η περιοχή δόθηκε φέουδο στην σύζυγο του τελευταίου αυτοκράτορα Αλέξιου Γ΄. Το 1371 συνεχίζει να αναφέρεται η επισκοπή υπαγώμενη στην μητρόπολη της Λάρισας.

Πηγές 
 Αετόλοφος Αγιάς Λάρισας, επίσημη ιστοσελίδα, Βέσαινα Δέσιανη
 Υπουργείο πολιτισμού

Βυζαντινοί οικισμοί
Νομός Λάρισας
Αλέξανδρος Θεοδοσιάδης

Ο Αλέξανδρος Θεοδοσιάδης του Δημητρίου (13 Φεβρουαρίου 1904  - Απρίλιος 1977) ήταν Έλληνας πολιτικός μηχανικός, ο οποίος υπηρέτησε ως βουλευτής Θεσσαλονίκης και ως υπουργός.

Βιογραφία 
Γεννήθηκε στην Ιστιαία της Εύβοιας.
Πολιτεύτηκε με την ΕΡΕ και στις εκλογές του 1958 εξελέγη βουλευτής Α΄ Θεσσαλονίκης. Επανεξελέγη στην ίδια εκλογική περιφέρεια το 1961 ,  το 1963 και το 1964.

Χρημάτισε υφυπουργός Οικισμού (4 Νοεμβρίου - 17 Νοεμβρίου 1961) και στη συνέχεια υφυπουργός Δημοσίων Έργων (17 Νοεμβρίου 1961 - 19 Ιουνίου 1963) στην κυβέρνηση του Κωνσταντίνου Καραμανλή.

Για τελευταία φορά ήταν μέλος της κυβέρνησης (ως υπουργός Βιομηχανίας) στην τελευταία κυβέρνηση πριν τη χούντα, τον Απρίλιο του 1967.

Υπήρξε μέλος του Δ.Σ. της ΔΕΘ. 

Ήταν παντρεμένος με τη Μαρία Ωρολογά και είχαν 2 γιους.

Απεβίωσε σε ηλικία 73 ετών. Κηδεύτηκε στις 23 Απριλίου 1977 και η ταφή έγινε στο νεκροταφείο Ευαγγελιστρίας.

Έργα 

 Οικοδομή Τζαχίλη, Έτος Κατασκευής 1933, Γούναρη 10 & Τσιμισκή 115, Θεσσαλονίκη
 Πολυκατοικία Γ. Γιάκου, Έτος Κατασκευής 1934, Τσιμισκή 107, Θεσσαλονίκη

Πηγές 
http://greek-parliament-members.anavathmis.eu/%CE%B8%CE%B5%CE%BF%CE%B4%CE%BF%CF%83%CE%B9%CE%AC%CE%B4%CE%B7%CF%82-%CE%B1%CE%BB%CE%AD%CE%BE%CE%B1%CE%BD%CE%B4%CF%81%CE%BF%CF%82/

Παραπομπές 

Βουλευτές Α' Θεσσαλονίκης
Βουλευτές εκλεγμένοι με την ΕΡΕ
Έλληνες υφυπουργοί Οικισμού
Έλληνες υπουργοί Βιομηχανίας
Έλληνες υφυπουργοί Δημοσίων Έργων
Έλληνες πολιτικοί μηχανικοί
Μέσο Γερακάρι

Το Μέσο Γερακάρι είναι χωριό που ανήκει στη Δημοτική Ενότητα Αλυκών της Ζακύνθου. Σύμφωνα με την απογραφή του 2001, το Μέσο Γερακάρι περιλαμβάνει, περίπου, 402 κατοίκους.

Πηγές
http://wiki.phantis.com/index.php/Meso_Gerakari

Χωριά της Ζακύνθου
Δήμος Ζακύνθου
Τσιλιβί Ζακύνθου

Το Τσιλιβί Ζακύνθου (αποκαλούμενο και Πλάνος) είναι χωριό και τουριστικό αξιοθέατο του νησιού της Ζακύνθου. Διοικητικά ανήκει στον δήμο Ζακύνθου του ομώνυμου νομού.Αποτελεί μέρος της Δημοτικής Ενότητας Αρκαδίων και το μοναδικό οικισμό του ομώνυμου δημοτικού διαμερίσματος. Σύμφωνα με την απογραφή του 2011, έχει 742 κατοίκους.. Βρίσκεται στην βορειοανατολική ακτή του νησιού, 5 χλμ. βορειοδυτικά από την πόλη της Ζακύνθου. Η πολυσύχναστη παραλία του Τσιλιβί είναι μέρος της κοινότητας. Στο βόρειο τμήμα της παραλίας βρίσκεται ένα ενετικό παρατηρητήριο (αποκαλούμενο Βαρδιόλα).

Στην δυτική ακτή και σε πολύ μικρή απόσταση από την πόλη της Ζακύνθου, είναι τόπος με μοντέρνα τουριστικά συγκροτήματα, όπου μαζί με μια κρυστάλλινη θάλασσα, έχετε άπειρες επιλογές για διακοπές με την πιο ξέφρενη διασκέδαση.

Τα τελευταία χρόνια στο Τσιλιβί έχουν αυξηθεί οι δραστηριότητες διασκέδασης (μποουλινγκ, μινι γκολφ, θαλάσσιο πάρκο, κέντρο αναψυχής) καθώς και τα τουριστικά καταστήματα και εστιατόρια, έτσι ώστε ο επισκέπτης έχει να διαλέξει πού θα περάσει τον χρόνο του για φαγητό και διασκέδαση.

Η παραλία Τσιλιβί είναι ανάμεσα στις πιο τουριστικές του νησιού.

Είναι μια εκτεταμένη λουρίδα άμμου και η θάλασσα έχει αμμώδη βυθό μέχρι σαράντα μέτρα από την ακτή, όπου αρχίζουν τα βράχια.

Κατά μήκος της παραλίας υπάρχουν τουριστικές και αθλητικές εγκαταστάσεις και μπορείτε να νοικιάσετε θαλάσσια ποδήλατα, θαλάσσια σκούτερ.

Στον μεγάλο κόλπο του Τσιλιβί, παράλληλα με την κεντρική παραλία η οποία είναι και η μεγαλύτερη, υπάρχουν άλλες δυο μικρότερες παραλίες οργανωμένες για τους τουρίστες με μπαρ, εστιατόρια, ξαπλώστρες και ομπρέλες και γήπεδο για Μπιτς βόλεϊ.

Πληθυσμός

Παραπομπές 
 

Χωριά της Ζακύνθου
Δήμος Ζακύνθου
Δημοτική ενότητα Τρίπολης

Η Δημοτική ενότητα Τρίπολης ανήκει διοικητικά στον Δήμο Τρίπολης .

Διοικητική διαίρεση

Δημοτική ενότητα Τρίπολης [ 33785 ] 
 Δημοτική Κοινότητα Τριπόλεως Αρκαδίας [ 30912 ]

 η Μηλιά Τριπόλεως [ 46 ]
 η Τρίπολη [ 30866 ]

 Τοπική Κοινότητα Αγίου Βασιλείου Μαντινείας

 ο Άγιος Βασίλειος [ 185 ]

 Τοπική Κοινότητα Αγίου Κωνσταντίνου Αρκαδίας

 ο Άγιος Κωνσταντίνος [ 719 ]

 Τοπική Κοινότητα Ευάνδρου

 το Εύανδρο [ 19 ]

 Τοπική Κοινότητα Θάνα Αρκαδίας [ 351 ]

 ο Θάνας [ 285 ]
 ο Περπατάρης [ 66 ]

 Τοπική Κοινότητα Μάκρης Αρκαδίας [ 307 ]

 η Μάκρη [ 189 ]
 το Σανατόριο Μάκρης [ 118 ]

 Τοπική Κοινότητα Μερκοβουνίου

 το Μερκοβούνι [ 385 ]

 Τοπική Κοινότητα Παλλαντίου

 το Παλλάντιο [ 197 ]

 Τοπική Κοινότητα Πελάγους

 το Πέλαγος [ 151 ]

 Τοπική Κοινότητα Περθωρίου Αρκαδίας [ 96 ]

 η Μονή Επάνω Χρέπας [ 1 ]
 το Περθώριο [ 95 ]

 Τοπική Κοινότητα Σκοπής Αρκαδίας [ 463 ]

 η Σκοπή [ 271 ]
 τα Χάνια [ 192 ]

Γενικές πληροφορίες 
Η Τρίπολη, πρωτεύουσα του νομού Αρκαδίας, είναι κτισμένη σε υψόμετρο 650 μέτρων στο κέντρο του αρκαδικού οροπεδίου και αποτελεί σημαντικό εμπορικό, οικονομικό και διοικητικό κέντρο του νομού. 
Η πόλη έχει απέραντη ιστορία. Για την ετυμολογία της σημασίας της έχουν διατυπωθεί πολλές απόψεις. Πιθανόν να προέρχεται από σλαβική λέξη για τη βελανιδιά, αφού η περιοχή ξεκίνησε σαν μικρός οικισμός Σλάβων τσοπάνηδων και γεωργών και, σύμφωνα με τον Παυσανία, ήταν από την αρχαιότητα κατάφυτη από δρύες. Μια άλλη εκδοχή θέλει να ονομάζεται έτσι επειδή είχε οικιστεί από τους κατοίκους των τριών αρχαίων αρκαδικών πόλεων της Μαντινείας, του Παλλαντίου και της Τεγέας.

Σήμερα είναι η έδρα της Περιφέρειας Πελοποννήσου αλλά και του Πανεπιστημίου Πελοποννήσου. Φιλοξενεί σημαντικό αριθμό δημοσίων υπηρεσιών και δομών, όπως το Περιφερειακό Νοσοκομείο, το Θεραπευτήριο Ψυχικών Παθήσεων, τις Δικαστικές Φυλακές, καθώς και Στρατιωτική Διοίκηση και δύο στρατόπεδα, το 11ο Σύνταγμα Πεζικού και την 124 Πτέρυγα Βασικής Εκπαίδευσης της Πολεμικής Αεροπορίας. Η πόλη διαθέτει Βιομηχανική περιοχή, όπου δραστηριοποιούνται πολλές βιομηχανικές και βιοτεχνικές μονάδες.

Παραπομπές

Πηγές 
 Πρόγραμμα Καλλικράτης - ΦΕΚ Α87 της 07/06/2010
 Απόφαση 45892 του Υπ. Εσωτερικών, Αποκέντρωσης & Ηλεκτρονικής Διακυβέρνησης - ΦΕΚ Β1292 της 11/08/2010
 Ιστοσελίδα traveltripolis, Δήμου Τρίπολης

Δημοτικές Ενότητες της Ελλάδας
Δήμος Τρίπολης
Τρίπολη Αρκαδίας
Recorded Live

Recorded Live είναι ο τίτλος του δεύτερου, ζωντανά ηχογραφημένου άλμπουμ του αγγλικού ροκ συγκροτήματος Ten Years After, το οποίο κυκλοφόρησε σε μορφή διπλού δίσκου βινυλίου τον Ιούνιο του 1973 μέσω της δισκογραφικής εταιρείας "Chrysalis" στην Ευρώπη και της "Columbia" στην Αμερική.
Ο δίσκος ηχογραφήθηκε με το φορητό στούντιο ηχογραφήσεων των Rolling Stones στην κεντρική Ευρώπη, κατά την περιοδεία για την προώθηση του άλμπουμ "Rock & Roll Music to the World" και η μίξη του πραγματοποιήθηκε στα "Olympic Studios" του Λονδίνου.
Το εξώφυλλο είναι δημιουργία του Γουόλτερ Βάγκνερ και της Visualeyes.
Tο "Recorded Live" σκαρφάλωσε στο Top-10 στην Γερμανία, την Αυστρία και τη Νορβηγία.
Το 2013, επανεκδόθηκε σε μορφή διπλού CD από την "Chrsyalis" με επτά επιπλέον κομμάτια.

Τραγούδια του δίσκου
1. One of These Days (Alvin Lee) - 5:36
2. You Give Me Loving (Alvin Lee) - 5:25
3. Good Morning Little Schoolgirl (Williamson) - 7:15
4. Hobbit (Ric Lee) - 7:15
5. Help Me (Williamson/Dixon/Bass) - 10:44
6. Classical Thing (Alvin Lee) - 0:55
7. Scat Thing (Alvin Lee) - 0:54
8. I Can't Keep From Cryin', Sometimes　(part 1) (Kooper) - 1:57
9. Extension on One Chord (Alvin Lee) - 10:46
10. I Can't Keep From Cryin', Sometimes　(part 2) (Kooper) - 3:21
11. Silly Thing (Alvin Lee) - 0:26
12. Slow Blues in 'C (Alvin Lee) - 7:24
13. I'm Going Home (Alvin Lee) - 9:30
14. Choo Choo Mama (Alvin Lee) - 2:56

Θέσεις τσαρτ
Recorded Live (άλμπουμ)

Επίσημη κυκλοφορία: Οκτώβριος 1972

Τα μέλη των Ten Years After
Οι μουσικοί οι οποίοι ηχογράφησαν το "Recorded Live" είναι οι εξής:
 Άλβιν Λι - κιθάρα, φωνητικά
 Λίο Λάιονς - μπάσο
 Τσικ Τσέρτσχιλ - πλήκτρα
 Ρικ Λι - τύμπανα

Παραπομπές

Πηγές
 Ten Years After - Recorded Live | Songs, Reviews, Credits, Awards | AllMusic
 Ten Years After - Recorded Live | Sputnikmusic
 Ten Years After reviews

Δισκογραφία των Ten Years After
Άλμπουμ του 1973
Κωνσταντίνος Ν. Ράλλης

Ο Κωνσταντίνος Ν. Ράλλης (25 Δεκεμβρίου 1916  - 1979) ήταν Έλληνας δικηγόρος και πολιτικός, ο οποίος χρημάτισε βουλευτής και υπουργός.

Βιογραφικά στοιχεία 
Γεννήθηκε στην Αθήνα.  Σπούδασε Νομικά στο Πανεπιστήμιο των Αθηνών και έγινε δικηγόρος. Εξελέγη βουλευτής με την ΕΡΕ στην εκλογική περιφέρεια Β΄ Αθηνών για πρώτη φορά στις εκλογές του 1958 και επανεξελέγη το  1961, 1963 και 1964. Ήταν υφυπουργός παρά τη Προεδρία της κυβερνήσεως στην κυβέρνηση του Παναγιώτη Κανελλόπουλου από τις 3 Απριλίου 1967 ως τις 21 Απριλίου του ίδιου χρόνου, οπότε η κυβέρνηση ανατράπηκε από τη χούντα.

Στην κυβέρνηση του Αδαμαντίου Ανδρουτσόπουλου ήταν υπουργός παρά τω Πρωθυπουργώ από τις 25 Νοεμβρίου 1973 ως τις 24 Ιουλίου 1974. Ήταν παντρεμένος, με μία κόρη και έναν γιο.

Πέθανε το 1979 και κηδεύτηκε στις 25 Ιουνίου από το Γ΄ Νεκροταφείο Αθηνών.

Παραπομπές 

Βουλευτές εκλεγμένοι με την ΕΡΕ
Βουλευτές Β' Αθηνών
Έλληνες υπουργοί παρά τω Πρωθυπουργώ
Ρ
Ιπποκράτης Ιορδάνογλου

Ο Ιπποκράτης Ιορδάνογλου του Χρυσάφη (Εσκισεχίρ), 1909  - Λονδίνο, 16 Δεκεμβρίου 1977) ήταν Έλληνας δικηγόρος και πολιτικός, ο οποίος χρημάτισε βουλευτής και υπουργός. Από το 1963 ως το 1964 ήταν πρόεδρος του ΠΑΟΚ.

Βιογραφικά στοιχεία 
Γεννήθηκε στο Εσκή Σεχίρ της Μικράς Ασίας και εγκαταστάθηκε στην Ελλάδα μετά τη Μικρασιατική Καταστροφή το 1922. Σπούδασε Νομικά στο Πανεπιστήμιο της Αθήνας και διορίστηκε δικηγόρος στη Θεσσαλονίκη το 1932. Το 1946 και το 1949 εξελέγη μέλος του Συμβουλίου του Δικηγορικού Συλλόγου Θεσσαλονίκης. Άσκησε το δικηγορικό λειτούργημα ως το 1974.

Εξελέγη βουλευτής με την ΕΡΕ στην εκλογική περιφέρεια Α΄ Θεσσαλονίκης για πρώτη φορά στις εκλογές του 1963 και επανεξελέγη το  1964. Ήταν υπουργός Εμπορίου στην κυβέρνηση του Παναγιώτη Κανελλόπουλου από τις 3 Απριλίου 1967 ως τις 21 Απριλίου του ίδιου χρόνου, οπότε η κυβέρνηση ανατράπηκε από τη χούντα. Μετά τη Μεταπολίτευση κέρδισε τις εκλογές του 1974 με τη Νέα Δημοκρατία και με 19.248 σταυρούς προτίμησης. Στην κυβέρνηση του Καραμανλή υπήρξε υπουργός Γεωργίας (21 Νοεμβρίου 1974 - 10 Σεπτεμβρίου 1976) και έπειτα Εσωτερικών (10 Σεπτεμβρίου 1976 - 21 Οκτωβρίου 1977).

Στις εκλογές του 1977 δεν ήταν υποψήφιος, καθώς υπέφερε από προβλήματα υγείας.
Πέθανε από καρδιακή προσβολή, στο Λονδίνο, όπου νοσηλευόταν, το 1977, λίγο μετά την αποχώρησή του από την κυβέρνηση. Η σορός του μεταφέρθηκε αεροπορικώς από το Λονδίνο στη συμπρωτεύουσα. Κηδεύτηκε στις 21 Δεκεμβρίου 1977, με τιμές υπουργού εν ενεργεία και με δαπάνη του Δημοσίου από το ναό της Αγίας Σοφίας στη Θεσσαλονίκη.

Αναφορές

Βουλευτές εκλεγμένοι με την ΕΡΕ
Βουλευτές εκλεγμένοι με τη Νέα Δημοκρατία
Βουλευτές Α' Θεσσαλονίκης
Έλληνες υπουργοί Εμπορίου
Έλληνες υπουργοί Εσωτερικών
Έλληνες υπουργοί Γεωργίας
Έλληνες δικηγόροι
Έλληνες πρόεδροι αθλητικών συλλόγων
Μικρασιατικός Ελληνισμός
ΠΑΟΚ
Παλιό Δημαρχείο Τρίπολης

Το Παλιό Δημαρχείο Τρίπολης είναι ένα κτίριο, φτιαγμένο όλο  με πελεκητή μαρμαρόπετρα και χτίστηκε το 1893. Αρχικά ήταν οικεία του φαρμακοποιού Γρηγορίου Δαρειώτη, εξ’ ου και το όνομα της οδού στην οποία βρίσκεται.

Ανήκει στον νεοκλασικό ρυθμό. Αρχιτεκτονήματα όπως το Δημαρχείο, με λογικό ύψος και συμμετρικές αναλογίες, με κομψό διάκοσμο, κυριάρχησαν στην πόλη από το 19ο αιώνα.

Στο κτίριο έχει φιλοξενηθεί και η φιλαρμονική ορχήστρα του Δήμου Τριπόλεως. Πρόκειται για έναν πολύ δραστήριο καλλιτεχνικό οργανισμό, με παράδοση και προσφορά στην πόλη. Στο χώρο λειτουργεί και δωρεάν σχολή μουσικής για παιδιά.

Πηγές
 Ιστοσελίδα traveltripolis, Δήμου Τρίπολης 

Τρίπολη Αρκαδίας
Όλγκα Σεριάμπκινα

Η Όλγκα Γιούργεβνα Σεριάμπκινα (ρωσική γλώσσα: О́льга Ю́рьевна Серя́бкина, 12 Απριλίου 1985) είναι Ρωσίδα τραγουδίστρια, στιχουργός, ηθοποιός και μέλος του ρωσικού συγκροτήματος Serebro.

Προσωπική ζωή
Η Όλγκα μιλάει άπταιστα ρωσικά, αγγλικά και γερμανικά.

Eurovision
Το συγκρότημα Serebro εκπροσώπησε την Ρωσία στο διαγωνισμό τραγουδιού κατακτώντας την τρίτη θέση, πίσω από την Μαρίγια Σερίφοβιτς (Σερβία) και τον Αντρέι Ντανίλκο (Ουκρανία).

Serebro

Κλιπ των Serebro

Παραπομπές

Εξωτερικοί σύνδεσμοι 

 https://web.archive.org/web/20140727205930/http://serebro.su/

Ρωσίδες τραγουδίστριες
Ρωσίδες ηθοποιοί
Γελένα Τέμνικοβα

Η Γελένα Βλαντίμιροβνα Τέμνικοβα (ρωσική γλώσσα: Елена Владимировна Темникова, 18 Απριλίου 1985) είναι Ρωσίδα τραγουδίστρια, μέλος του συγκροτήματος Serebro.

Προσωπική ζωή
Από το 2004 έως το 2007 ήταν παντρεμένη με τον επίσης διαγωνιζόμενο στο Fame Story της Ρωσίας, Αλεξέι Σεμένοφ.

Eurovision
Το συγκρότημα Serebro εκπροσώπησε την Ρωσία στο διαγωνισμό τραγουδιού κατακτώντας την τρίτη θέση, πίσω από την Μαρίγια Σερίφοβιτς (Σερβία) και τον Αντρέι Ντανίλκο (Ουκρανία).

Serebro

Κλιπ των Serebro

Παραπομπές

Εξωτερικοί σύνδεσμοι 

 https://web.archive.org/web/20140727205930/http://serebro.su/

Ρωσίδες τραγουδίστριες
Ρωσίδες ηθοποιοί
Μαρίνα Λιζόρκινα

Η Μαρίνα Σεργκέγεβνα Λιζόρκινα (ρωσικά: Марина Серге́евна Лизоркина, 9 Ιουνίου 1983) είναι Ρωσίδα τραγουδίστρια, ηθοποιός και πρώην μέλος του ρωσικού συγκροτήματος Serebro.

Προσωπική ζωή
Η Μαρίνα μιλάει άπταιστα ρωσικά, αγγλικά και ισπανικά.

Eurovision
Το συγκρότημα Serebro εκπροσώπησε την Ρωσία στο διαγωνισμό τραγουδιού κατακτώντας την τρίτη θέση, πίσω από την Μαρίγια Σερίφοβιτς (Σερβία) και τον Αντρέι Ντανίλκο (Ουκρανία).

Serebro

Κλιπ των Serebro

Παραπομπές

Εξωτερικοί σύνδεσμοι 

 https://web.archive.org/web/20140727205930/http://serebro.su/

Ρωσίδες τραγουδίστριες
Ρωσίδες ηθοποιοί
Αναστασία Κάρποβα

Η Αναστασία Λεονίντοβνα Κάρποβα (ρωσικά: Анастасия Леонидовна Карпова, 2 Νοεμβρίου 1984) είναι Ρωσίδα τραγουδίστρια, ηθοποιός και πρώην μέλος του ρωσικού συγκροτήματος Serebro.

Προσωπική ζωή
Η Αναστασία έχει κάνει μαθήματα χορού, και συγκεκριμένα μπαλέτου.

Eurovision
Το συγκρότημα Serebro εκπροσώπησε την Ρωσία στο διαγωνισμό τραγουδιού κατακτώντας την τρίτη θέση, πίσω από την Μαρίγια Σερίφοβιτς (Σερβία) και τον Αντρέι Ντανίλκο (Ουκρανία).

Serebro

Κλιπ των Serebro

Παραπομπές

Εξωτερικοί σύνδεσμοι 
 https://web.archive.org/web/20140727205930/http://serebro.su/

Ρωσίδες τραγουδίστριες
Ρωσίδες ηθοποιοί
Μεσέντα Μπαγκαουντίνοβα

Η Μεσέντα Αμπντουλαρίσοβνα Μπαγκαουντίνοβα (Ρώσικα: Меседа Абдулларисовна Багаудинова), είναι Ρωσίδα τραγουδίστρια και ηθοποιός.

Καριέρα

Μέλη ВИА Гра

Timeline

Μέλη σε λίστα
Έρικα Γκέρτσεκ  (2013-σήμερα)  Μίσα Ρομάνοβα  (2013-σήμερα)  Αναστασία Κοζεβνίκοβα  (2013-σήμερα)Αλιόνα Βίνιτσκαγια (2000-2003)Ναντιέζντα Γκρανόφσκαγια (2000-2002)(2002-2006)(2009-2011)Τετιάνα Νάϊνικ (2002)Άννα Σεντοκόβα (2002-2004)Βέρα Μπρέζνιεβα (2003-2007)Σβiτλάνα Λομπόντα (2004) Αλμπίνα Τζαναμπάγεβα (2004-2012) Χριστίνα Κοτς-Γότλιπ(2006) Όλγα Ρομανόφσκαγια(2006-2007)Μεσέντα Μπαγκαουντίνοβα (2007-2009) Τατιάνα Κοτόβα (2008-2010) Σάντα Δημόπουλος (2011-2012) Γιέβα Μπουσμινά(2010-2012).

Εξωτερικοί σύνδεσμοι 

 http://www.viagraofficial.ru/

Ρωσίδες τραγουδίστριες
Ρωσίδες ηθοποιοί
Αλιόνα Βίνιτσκαγια

Η Όλγα Βίκτωριβνα Βίνιτσκα  (ουκρανική γλώσσα: О́льга Ві́кторівна Ві́нницька, 27 Δεκεμβρίου 1974), πιο γνωστή ως Αλιόνα Βίνιτσκαγια (Альо́на Ві́нницька), είναι Ουκρανή τραγουδίστρια.

Βιογραφικό
Γεννήθηκε στο Κίεβο της τότε Σοβιετικής Σοσιαλιστικής Δημοκρατίας της Ουκρανίας που ανήκε στη Σοβιετική Ένωση.

Καριέρα

Μέλη ВИА Гра

Timeline

Μέλη σε λίστα
Έρικα Γκέρτσεκ  (2013-σήμερα)  Μίσα Ρομάνοβα  (2013-σήμερα)  Αναστασία Κοζεβνίκοβα  (2013-σήμερα)Αλιόνα Βίνιτσκαγια (2000-2003)Ναντιέζντα Γκρανόφσκαγια (2000-2002)(2002-2006)(2009-2011)Τετιάνα Νάϊνικ (2002)Άννα Σεντοκόβα (2002-2004)Βέρα Μπρέζνιεβα (2003-2007)Σβiτλάνα Λομπόντα (2004) Αλμπίνα Τζαναμπάγεβα (2004-2012) Χριστίνα Κοτς-Γότλιπ(2006) Όλγα Ρομανόφσκαγια(2006-2007)Μεσέντα Μπαγκαουντίνοβα (2007-2009) Τατιάνα Κοτόβα (2008-2010) Σάντα Δημόπουλος (2011-2012) Γιέβα Μπουσμινά(2010-2012).

Παραπομπές

Εξωτερικοί Σύνδεσμοι 

 https://web.archive.org/web/20140917015128/http://alenavinnitskaya.com/

Ουκρανές τραγουδίστριες
Χριστίνα Κοτς-Γότλιμπ

Η Χριστίνα Βαλέριϊβνα Κοτς-Γότλιμπ (Ουκρανικά: Христина Валеріївна Коц-Готліб), είναι Ουκρανή τραγουδίστρια και μοντέλο.

Καριέρα

Μέλη ВИА Гра

Timeline

Μέλη σε λίστα
Έρικα Γκέρτσεκ  (2013-σήμερα)  Μίσα Ρομάνοβα  (2013-σήμερα)  Αναστασία Κοζεβνίκοβα  (2013-σήμερα)Αλιόνα Βίνιτσκαγια (2000-2003)Ναντιέζντα Γκρανόφσκαγια (2000-2002)(2002-2006)(2009-2011)Τετιάνα Νάϊνικ (2002)Άννα Σεντοκόβα (2002-2004)Βέρα Μπρέζνιεβα (2003-2007)Σβiτλάνα Λομπόντα (2004) Αλμπίνα Τζαναμπάγεβα (2004-2012) Χριστίνα Κοτς-Γότλιπ(2006) Όλγα Ρομανόφσκαγια(2006-2007)Μεσέντα Μπαγκαουντίνοβα (2007-2009) Τατιάνα Κοτόβα (2008-2010) Σάντα Δημόπουλος (2011-2012) Γιέβα Μπουσμινά(2010-2012).

Εξωτερικοί σύνδεσμοι 
 http://kristina-koz-gotlib.narod.ru/

Ουκρανές τραγουδίστριες
Ουκρανοί μοντέλα
Ντίνος Παπαδημητρίου

Ο Κωνσταντίνος Παπαδημητρίου του Νικολάου  (20 Απριλίου 1914 - 2006), περισσότερο γνωστός ως Ντίνος Παπαδημητρίου, ήταν Έλληνας γιατρός, αντιστασιακός και πολιτικός. Υπηρέτησε ως βουλευτής Άρτας από το 1958 ως το 1961 και ξανά από το 1963 ως το 1967 και από το 1974 ως το 1977.

Σπουδές 
Γεννήθηκε το 1914 στο χωριό Καστανιά Άρτας. Ο πατέρας του ήταν δάσκαλος. Αφού τελείωσε το Γυμνάσιο στην Άρτα, ακολούθησε σπουδές Ιατρικής στο Πανεπιστήμιο των Αθηνών και έγινε πτυχιούχος σε ηλικία 23 ετών. Υπηρέτησε ως γιατρός στην πρώτη γραμμή του Μετώπου κατά τον Ελληνοϊταλικό Πόλεμο. Με τη σύζυγό του, Χριστίνα Λαγού, απέκτησαν 4 παιδιά.

Αντιστασιακή δράση 
Πρώτος οργάνωσε την πολιτική οργάνωση ΑΠΟΝΑ ( Απελευθερωτική Πατριωτική Οργάνωση Νομού Άρτας) και ανέπτυξε αντιστασιακή δράση στο Πέτα και σε άλλες περιοχές. Ο αδερφός του ήταν επίσης αντιστασιακός και είχε το ψευδώνυμο "Ραδοβύζης".  Το τάγμα του εντάχθηκε στις δυνάμεις του Ναπολέοντα Ζέρβα. Ο Παπαδημητρίου συνελήφθη 2 φορές από τον ΕΛΑΣ και το 1945 καταδικάστηκε σε θάνατο από ανταρτοδικείο. Παρέμεινε στη φυλακή επί μερικές εβδομάδες, για να απελευθερωθεί με τη Συνθήκη της Βάρκιζας. Από το 1947 ως το 1949 υπηρέτησε ξανά στον κυβερνητικό στρατό.

Βουλευτής 
Ήταν υποψήφιος βουλευτής  με τον Συνδυασμό Ανεξαρτήτων Βασιλοφρόνων στις εκλογές του 1946 στην εκλογική περιφέρεια Πρεβέζης-Άρτας χωρίς να εκλεγεί, καθώς έλαβε μόνο 92 ψήφους. Το 1955 και το 1957 εξελέγη νομαρχιακός σύμβουλος, ενώ υπηρέτησε και δύο φορές ως πρόεδρος του Ιατρικού Συλλόγου Άρτας. Για πρώτη φορά εξελέγη βουλευτής Άρτας στις εκλογές του 1958 , του 1963 και του 1964 με την ΕΡΕ. Την περίοδο της χούντας υπέστη διώξεις και φυλάκιση στην Άρτα, ενώ το 1970 απέτυχε να εγκαταλείψει τη χώρα και το διαβατήριό του κατασχέθηκε στην Ηγουμενίτσα.
Εξελέγη μετά τη Μεταπολίτευση με τη Νέα Δημοκρατία το 1974. Παρέμεινε βουλευτής ως το 1977 και την επόμενη χρονιά αποχώρησε από τα κοινά για λόγους υγείας.

Συγγραφικό έργο
Το 1989 δημοσίευσε το βιβλίο του 
 "Ιστορικές μνήμες του  Τάγματος Καστανιάς των ΕΟΕΑ-ΕΔΕΣ 1942-1945 νομού Άρτας", όπου αποτύπωσε τα βιώματά του από την περίοδο της Αντίστασης. Έγραψε επίσης επιστημονικές μελέτες.

Πηγές 
Άρθρο  του Χρυσόστομου Μποκογιάννη , Γνώμη της Άρτας, ηλεκτρονική έκδοση, ανάκτηση 22-8-2014.

Παραπομπές 

Έλληνες ιατροί του 20ου αιώνα
Βουλευτές Άρτας
Βουλευτές εκλεγμένοι με τη Νέα Δημοκρατία
Βουλευτές εκλεγμένοι με την ΕΡΕ
Μέλη του ΕΔΕΣ
Μέλη των Εθνικών Ομάδων Ελλήνων Ανταρτών
Έλληνες Βασιλόφρονες